Anunţ juridic important

|

52007BP0126(01)

1. Decizia Parlamentului European din 24 aprilie 2007 privind descărcarea de gestiune pentru execuţia bugetului Centrului european de prevenire şi control al bolilor aferent exerciţiului financiar 2005 (C6-0400/2006 - 2006/2167(DEC))

Jurnalul Oficial 074 E , 20/03/2008 p. 0261 - 0262

		1.Decizia Parlamentului European din 24 aprilie 2007 privind descărcarea de gestiune pentru execuţia bugetului Centrului european de prevenire şi control al bolilor aferent exerciţiului financiar 2005 (C6-0400/2006 — 2006/2167(DEC))Parlamentul European,- având în vedere conturile anuale finale ale Centrului European pentru Prevenirea şi Controlul Bolilor pentru exerciţiul financiar 2005 [1],- având în vedere raportul Curţii de Conturi privind conturile anuale finale ale ale Centrului European pentru Prevenirea şi Controlul Bolilor pentru exerciţiul financiar 2005, precum şi răspunsurile centrului [2],- având în vedere Recomandarea Consiliului din 27 februarie 2007 (5711/2007 — C6-0080/2007),- având în vedere Tratatul CE, în special articolul 276,- având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene [3], în special articolul 185,- având în vedere Regulamentul (CE) nr. 851/2004 al Parlamentului European şi al Consiliului din 21 aprilie 2004 de creare a unui Centru European pentru Prevenirea şi Controlul Bolilor [4], în special articolul 23,- având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului [5], în special articolul 94,- având în vedere articolul 71 şi anexa V la Regulamentul său de procedură,- având în vedere raportul Comisiei pentru control bugetar şi avizul Comisiei pentru mediu, sănătate publică şi siguranţă alimentară (A6-0119/2007),1. acordă directorului executiv al Centrului European pentru Prevenirea şi Controlul Bolilor descărcarea de gestiune pentru execuţia bugetului centrului aferent exerciţiului financiar 2005;2. îşi prezintă observaţiile în cadrul rezoluţiei de mai jos;3. încredinţează Preşedintelui sarcina de a transmite prezenta decizie împreună cu rezoluţia, ca parte integrantă a acesteia, directorului executiv al Centrului European pentru Prevenirea şi Controlul Bolilor, Consiliului, Comisiei şi Curţii de Conturi şi de a asigura publicarea acestora în Jurnalul Oficial al Uniunii Europene (seria L).[1] JO C 266, 31.10.2006, p. 31.[2] JO C 312, 19.12.2006, p. 54.[3] JO L 248, 16.9.2002, p. 1. Regulament astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).[4] JO L 142, 30.4.2004, p. 1.[5] JO L 357, 31.12.2002, p. 72.--------------------------------------------------


title: Decizia Consiliului din 22 decembrie 2009 de numire a Secretarului General al Consiliului Uniunii Europene pentru perioada 26 iunie 2011 - 30 iunie 2015

text:
               24.12.2009

               RO

               Jurnalul Oficial al Uniunii Europene

               L 347/31

      DECIZIA CONSILIULUI

   din 22 decembrie 2009
   de numire a Secretarului General al Consiliului Uniunii Europene pentru perioada 26 iunie 2011-30 iunie 2015
   (2009/1009/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 240 alineatul (2) primul paragraf,
   întrucât Secretarul General al Consiliului ar trebui să fie numit pentru perioada 26 iunie 2011-30 iunie 2015,
   ADOPTĂ PREZENTA DECIZIE:
   Articolul 1
   Dl Uwe CORSEPIUS este numit prin prezenta decizie în calitate de Secretar General al Consiliului Uniunii Europene pentru perioada 26 iunie 2011-30 iunie 2015.
   Articolul 2
   Prezenta decizie se notifică dlui Uwe CORSEPIUS de către președintele Consiliului.
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 22 decembrie 2009.

            Pentru Consiliu

            Președintele

         A. CARLGREN


title: Decizia nr. 771/2006/CE a Parlamentului European și a Consiliului din 17 mai 2006 de instituire a Anului European al Egalității de Șanse pentru Toți (2007) – spre o societate justăText cu relevanță pentru SEE.

text:
Anunţ juridic important

|

32006D0771

Official Journal L 146 , 31/05/2006 P. 0001 - 0007

		20060517Decizia nr. 771/2006/CE a Parlamentului European și a Consiliuluidin 17 mai 2006de instituire a Anului European al Egalității de Șanse pentru Toți (2007) – spre o societate justă(Text cu relevanță pentru SEE)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 13 alineatul (2) al acestuia,având în vedere propunerea Comisiei,având în vedere avizul Comitetului Economic și Social European [1],având în vedere avizul Comitetului Regiunilor [2],hotărând în conformitate cu procedura prevăzută la articolul 251 din tratat [3],întrucât:(1) Nediscriminarea este un principiu fundamental al Uniunii Europene. Acest principiu trebuie luat în considerare în toate politicile Uniunii Europene.(2) În temeiul articolului 13 din tratat, Consiliul a adoptat Directiva 2000/43/CE din 29 iunie 2000 de aplicare a principiului egalității de tratament între persoane, fără deosebire de originea rasială sau etnică [4], în ceea ce privește, inter alia, ocuparea forței de muncă, formarea profesională, educația, bunurile și serviciile și protecția socială, Directiva 2000/78/CE din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă [5], care interzice discriminarea pe motive de religie sau convingeri, handicap, vârstă sau orientare sexuală, și Directiva 2004/113/CE din 13 decembrie 2004 de aplicare a principiului egalității de tratament între femei și bărbați privind accesul la bunuri și servicii și furnizarea de bunuri și servicii [6].(3) Articolul 2 din tratat prevede că promovarea egalității între bărbați și femei este una dintre misiunile esențiale ale Comunității. În același mod, articolul 3 alineatul (2) din tratat impune Comunității să urmărească să elimine inegalitățile și să promoveze egalitatea între bărbați și femei în toate activitățile sale.(4) Articolul 21 din Carta drepturilor fundamentale a Uniunii Europene prevede interzicerea discriminării pe diverse motive, iar articolul 23 din respectiva Cartă prevede necesitatea asigurării egalității dintre bărbați și femei în toate domeniile.(5) Legislația europeană privind egalitatea de tratament și nediscriminarea se referă la toate persoanele din Uniunea Europeană.(6) Agenda socială 2005-2010, care completează și susține strategia de la Lisabona, are un rol esențial în promovarea dimensiunii sociale a creșterii economice. Una dintre prioritățile Agendei sociale 2005-2010 este promovarea egalității de șanse pentru toți, ca mijloc de construire a unei societăți care favorizează inserția socială.(7) Anul 2007 marchează a zecea aniversare a Anului European împotriva Rasismului, acțiune care a permis progrese considerabile în eliminarea discriminării rasiale.(8) Legislația europeană a crescut semnificativ nivelul garantat de egalitate și protecție împotriva inegalităților și discriminării în cadrul Uniunii Europene, având rol catalizator pentru dezvoltarea mai coerentă a abordării egalității și nediscriminării, bazată pe respectarea drepturilor. Cu toate acestea, cetățenii Uniunii Europene se confruntă în continuare cu discriminarea și inegalitatea de tratament în viața cotidiană.(9) Anul European al Egalității de Șanse pentru Toți (denumit în continuare "Anul European") trebuie să dea un nou elan în susținerea eforturilor statelor membre pentru punerea în aplicare a legislației comunitare privind egalitatea de tratament și nediscriminarea.(10) Este esențial ca acțiunile legate de originea rasială sau etnică, religie sau convingeri, handicap, vârstă sau orientare sexuală să țină cont pe deplin de diferențele dintre bărbați și femei.(11) Procesul de consultare organizat de Comisie prin Cartea verde intitulată "Egalitatea și nediscriminarea într-o Uniune Europeană extinsă", prezentată la 28 mai 2004, arată că, în opinia majorității persoanelor chestionate, Uniunea trebuie să-și intensifice eforturile pentru combaterea discriminării pe motiv de sex, origine rasială sau etnică, religie sau convingeri, handicap, vârstă sau orientare sexuală.(12) În Rezoluția sa din 28 aprilie 2005 privind situația rromilor în Uniunea Europeană [7], Parlamentul European atrage atenția asupra răspândirii urii împotriva țiganilor și efectului discriminator al acestei atitudini asupra oportunităților de ocupare a forței de muncă, educație și servicii sociale pentru cel mai dezavantajat grup etnic minoritar din Uniunea Europeană.(13) Sprijinul larg din partea populației și o voință politică reală de schimbare sunt esențiale pentru reușita cadrului legislativ al Comunității în lupta împotriva discriminării. În acest context, partenerii sociali, autoritățile locale și regionale, precum și ONG-urile au un rol esențial. Anul European trebuie să acționeze ca un catalizator în sensibilizarea și impulsionarea publicului. El trebuie să contribuie la focalizarea atenției politice din toate statele membre și la mobilizarea tuturor forțelor interesate pentru avansarea noii strategii cadru a Uniunii Europene privind nediscriminarea și egalitatea de șanse, inclusiv după 2007.(14) Anul European urmărește, de asemenea, să abordeze probleme de discriminare multiplă, adică discriminarea pe baza a două sau mai multe motive enumerate la articolul 13 din tratat. De asemenea, el încearcă să promoveze un tratament echilibrat al tuturor motivelor menționate.(15) Nivelurile variabile ale progreselor realizate în fiecare țară impun acțiuni urgente la nivel european și național în domeniul egalității și nediscriminării; în conformitate cu principiul subsidiarității, cea mai mare parte a acțiunilor Anului European trebuie să fie descentralizată la nivel național.(16) Participarea la Anul European trebuie să fie deschisă statelor membre, statelor aderente și țărilor candidate care beneficiază de o strategie de preaderare, statelor AELS/SEE, în conformitate cu condițiile stabilite în temeiul Acordului privind Spațiul Economic European, țărilor din Balcanii Occidentali, în conformitate cu modalitățile definite în temeiul fiecărui acord respectiv, precum și țărilor supuse politicii europene de vecinătate, în conformitate cu dispozițiile documentului privind strategia din mai 2004 și cu planurile de acțiune naționale.(17) Trebuie să se asigure coerența și complementaritatea cu alte acțiuni comunitare, în special cu acțiunea de combatere a discriminării și a excluderii sociale și cu cea de promovare a drepturilor fundamentale, a educației și formării, a culturii și dialogului intercultural, a tineretului, a cetățeniei, a imigrației și azilului, precum și a egalității între bărbați și femei.(18) Prezenta decizie stabilește, pe întreaga durată a programului, un cadru financiar care constituie referința primordială, în sensul punctului (33) din Acordul interinstituțional din 6 mai 1999 dintre Parlamentul European, Consiliu și Comisie privind disciplina bugetară și îmbunătățirea procedurii bugetare [8], pentru autoritatea bugetară în cadrul procedurii bugetare anuale.(19) Măsurile necesare pentru punerea în aplicare a prezentei decizii trebuie să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor de exercitare a competențelor de executare conferite Comisiei [9].(20) Întrucât obiectivele prezentei decizii nu pot fi realizate în mod suficient de statele membre, în special din cauza necesității de parteneriate multilaterale, a schimbului transnațional de informații și a difuzării bunelor practici la scară comunitară, putând fi, astfel, mai bine realizate la nivel comunitar, datorită dimensiunii acțiunii, Comunitatea poate adopta măsuri, în conformitate cu principiul subsidiarității, definit la articolul 5 din tratat. În conformitate cu principiul proporționalității, astfel cum este definit la respectivul articol, prezenta decizie nu depășește limitele necesare pentru atingerea acestor obiective,DECID:Articolul 1Anul EuropeanAnul 2007 este proclamat "Anul European al Egalității de Șanse pentru Toți".Articolul 2ObiectiveObiectivele Anului European sunt următoarele:(a) drepturi – sensibilizarea opiniei publice cu privire la dreptul la egalitate și la nediscriminare, precum și cu privire la problematica discriminării multiple. Anul European pune în evidență mesajul conform căruia orice persoană are dreptul la tratament egal, indiferent de sex, origine rasială sau etnică, religie sau convingeri, handicap, vârstă sau orientare sexuală. Anul European va trebui să permită grupurilor expuse discriminării să își cunoască mai bine drepturile, precum și legislația europeană existentă în materie de nediscriminare;(b) reprezentare – stimularea dezbaterii despre formele de consolidare a participării sociale a grupurilor care sunt victime ale discriminării, precum și o participare echilibrată a bărbaților și femeilor. Anul European încurajează reflectarea și discuțiile pe tema necesității de a promova o participare socială sporită a acestor grupuri și implicarea lor în acțiuni care vizează combaterea discriminărilor, în toate sectoarele și la toate nivelurile;(c) recunoaștere – facilitarea și celebrarea diversității și egalității. Anul European evidențiază contribuția pozitivă a oricărei persoane pe care o poate aduce societății, în ansamblul ei, indiferent de sex, origine rasială sau etnică, religie sau convingeri, handicap, vârstă sau orientare sexuală, punând accentul în special pe avantajele diversității;(d) respect – promovarea unei societăți mai solidare. Anul European va sensibiliza publicul în legătură cu importanța eliminării stereotipelor, prejudecăților și violenței, a promovării bunelor relații între toți membrii societății, în special în rândul tinerilor, precum și în legătură cu promovarea și difuzarea valorilor care stau la baza luptei împotriva discriminării.Articolul 3Conținutul acțiunilor(1) Acțiunile pentru îndeplinirea obiectivelor definite la articolul 2 pot cuprinde organizarea sau susținerea următoarelor activități, în special:(a) reuniuni și manifestări;(b) campanii de informare, de promovare și de educare;(c) sondaje și studii la nivel comunitar sau național.(2) Acțiunile prevăzute la alineatul (1) sunt prezentate detaliat în anexă.Articolul 4Abordarea integratoare a egalității de genAnul European ține cont de diversele moduri în care bărbații și femeile sunt supuși discriminării pe motiv de origine rasială sau etnică, religie sau convingeri, handicap, vârstă sau orientare sexuală.Articolul 5Cooperarea și punerea în aplicare la nivel comunitarComisia se asigură că acțiunile comunitare reglementate de prezenta decizie sunt puse în aplicare în conformitate cu anexa, asigurându-se în special că toate formele de discriminare prevăzute la articolul 13 din tratat și la articolul 2 din prezenta decizie sunt abordate și tratate într-o manieră corectă.În mod special, Comisia ia măsurile necesare pentru a asigura coerența și complementaritatea acțiunilor și inițiativelor comunitare prevăzute la articolul 10, astfel încât să contribuie la îndeplinirea obiectivelor enunțate la articolul 2.Comisia procedează cu regularitate la un schimb de opinii cu părțile implicate, cu ONG-urile care reprezintă grupurile victime ale discriminării și cu societatea civilă, în special la nivel european, cu privire la pregătirea, punerea în aplicare, urmărirea și evaluarea Anului European. În acest scop, Comisia pune la dispoziția părților implicate informațiile relevante. Comisia informează comitetul instituit în conformitate cu articolul 7 alineatul (1) despre avizul acestora.Articolul 6Cooperarea și punerea în aplicare la nivel național(1) Fiecare stat membru stabilește sau desemnează un organism național de executare responsabil cu organizarea participării sale la Anul European. Până la 17 iunie 2006, fiecare stat membru informează Comisia despre alegerea făcută. Acest organism național de executare răspunde pentru definirea strategiei și priorităților naționale pentru Anul European, precum și pentru selectarea fiecăreia dintre acțiunile propuse pentru finanțare comunitară. Strategia și prioritățile naționale pentru Anul European sunt fixate în conformitate cu obiectivele enumerate la articolul 2, urmărindu-se asigurarea unui tratament echilibrat al tuturor motivelor de discriminare menționate la articolul 2.Procedura de acordare a fondurilor comunitare pentru acțiuni la nivel național este prezentată în partea II din anexă.(2) Pentru îndeplinirea misiunilor sale, organismul național de executare consultă cu regularitate și cooperează strâns cu societatea civilă, inclusiv cu organizațiile care apără sau reprezintă interesele persoanelor potențial expuse la discriminare și la tratament inegal, precum și cu alte părți implicate.Articolul 7Comitet(1) Comisia este asistată de un comitet, denumit în continuare "comitetul".(2) În cazul în care se face trimitere la prezentul alineat, se aplică articolele 3 și 7 din Decizia 1999/468/CE, având în vedere dispozițiile articolului 8 din decizia menționată anterior.(3) Comitetul își adoptă regulamentul de ordine interioară.(4) Reprezentantul statului membru în comitet este desemnat, de preferință, din cadrul organismului național de executare prevăzut la articolul 6 alineatul (1).Articolul 8Dispoziții financiare(1) Măsurile la nivel comunitar prevăzute în partea I din anexă pot fi subvenționate în proporție de până la 80 % sau pe bază de contracte de achiziții publice finanțate de la bugetul general al Uniunii Europene.(2) Măsurile locale, regionale sau naționale prevăzute la punctul 6 din partea II a anexei pot fi cofinanțate de la bugetul general al Uniunii Europene, în proporție de maximum 50 % din costurile consolidate totale ale acțiunilor puse în aplicare la nivel local, regional sau național și în conformitate cu procedura prevăzută în partea II a anexei.Articolul 9Procedura de depunere și de selecție a cererilor(1) Deciziile cu privire la finanțarea măsurilor prevăzute la articolul 8 alineatul (1) sunt adoptate de Comisie, în conformitate cu procedura prevăzută la articolul 7 alineatul (2).(2) Cererile de asistență financiară în temeiul măsurilor prevăzute la articolul 8 alineatul (2) sunt înaintate Comisiei de către organismele naționale de executare, în conformitate cu procedura prevăzută în partea II a anexei.Articolul 10Coerența și complementaritateaComisia și statele membre se asigură că măsurile prevăzute de prezenta decizie sunt uniforme în raport cu alte acțiuni și inițiative comunitare, naționale și regionale.Ele se asigură că Anul European completează pe deplin alte inițiative și resurse comunitare, naționale și regionale existente, atunci când acestea pot contribui la îndeplinirea obiectivelor Anului European.Articolul 11Participarea statelor care nu sunt membreParticiparea la Anul European este deschisă:(a) țărilor cu care Uniunea Europeană a semnat un tratat de aderare;(b) țărilor candidate care beneficiază de o strategie de preaderare, în conformitate cu principiile generale, cu condițiile și modalitățile generale de participare a acestor țări la programele comunitare stabilite prin acordul cadru și prin deciziile consiliilor de asociere;(b) statelor AELS participante la Acordul SEE, în conformitate cu dispozițiile acordului respectiv;(d) țărilor din Balcanii Occidentali, în conformitate cu modalitățile care urmează a fi stabilite cu aceste țări, în temeiul acordurilor cadru privind principiile generale ale participării lor la programele comunitare;(e) țărilor partenere ale politicii europene de vecinătate (PEV), în conformitate cu principiile generale, cu condițiile și modalitățile generale de participare a acestor țări la programele comunitare stabilite în documentul privind strategia din mai 2004 și în planurile de acțiune națională. Orice sprijin financiar comunitar pentru acțiunile din țările partenere PEV este reglementat în acest context prin instrumentul politicii europene de vecinătate, în conformitate cu prioritățile și procedurile stabilite în cadrul cooperării generale cu aceste țări.Articolul 12BugetulCadrul financiar pentru punerea în aplicare a acțiunilor prevăzute de prezenta decizie pentru perioada 1 ianuarie 2006 - 31 decembrie 2007 este de 15000000 EUR, din care 6000000 EUR pentru perioada de până la 31 decembrie 2006. Pentru perioada de după 31 decembrie 2006, suma este menționată cu titlu informativ, urmând a fi confirmată, pentru această fază, în cazul în care se constată că este uniformă cu cadrul financiar multianual în vigoare pentru perioada care începe la 1 ianuarie 2007.Articolul 13Cooperarea internaționalăÎn cadrul Anului European, Comisia poate coopera cu organizațiile internaționale interesate, în special cu Consiliul Europei și Organizația Națiunilor Unite.Articolul 14Monitorizarea și evaluareaPână la 31 decembrie 2008, Comisia prezintă un raport Parlamentului European, Consiliului, Comitetului Economic și Social European și Comitetului Regiunilor, cu privire la punerea în aplicare, rezultatele și evaluarea globală a acțiunilor prevăzute de prezenta decizie.Articolul 15Intrare în vigoarePrezenta decizie intră în vigoare în a douăzecea zi de la data publicării în Jurnalul Oficial al Uniunii Europene.Adoptată la Strasburg, 17 mai 2006.Pentru Parlamentul EuropeanPreședinteleJ. Borrell FontellesPentru ConsiliuPreședinteleH. Winkler[1] JO C 65, 17.3.2006, p. 70.[2] Avizul din 16 noiembrie 2005 (nepublicat încă în Jurnalul Oficial).[3] Avizul Parlamentului European din 13 decembrie 2005 (nepublicat încă în Jurnalul Oficial) și Decizia Consiliului din 28 aprilie 2006.[4] JO L 180, 19.7.2000, p. 22.[5] JO L 303, 2.12.2000, p. 16.[6] JO L 373, 21.12.2004, p. 37.[7] JO C 45 E, 23.2.2006, p. 129.[8] JO C 172, 18.6.1999, p. 1. Acordul interinstituțional astfel cum a fost modificat prin Decizia 2003/429/CE a Parlamentului European și a Consiliului din 19 mai 2003 privind adaptarea perspectivelor financiare în vederea extinderii (JO L 147, 14.6.2003, p. 25).[9] JO L 184, 17.7.1999, p. 23.--------------------------------------------------20060517ANEXĂDetalii privind acțiunile prevăzute la articolul 3I. Acțiuni la nivel comunitar1. Reuniuni și manifestări(a) organizarea de reuniuni la nivel comunitar;(b) organizarea de manifestări pentru sensibilizare în privința obiectivelor Anului European, inclusiv conferințe de deschidere și închidere a Anului European, cu acordarea unui sprijin statului membru care deține președinția Consiliului în perioada respectivă și cu organizarea primei "Reuniuni anuale la nivel înalt pentru Egalitate".2. Campanii de informare și de promovare implicând:(a) crearea unei embleme, accesibile și disponibile în diverse formate, și a unor slogane pentru Anul European, care vor fi utilizate în toate acțiunile legate de Anul European;(b) o campanie de informare la nivel comunitar;(c) măsuri adecvate pentru a face cunoscute rezultatele și pentru a evidenția rezultatele acțiunilor și inițiativelor comunitare care contribuie la îndeplinirea obiectivelor Anului European;(d) organizarea de concursuri europene care să evidențieze realizările și experiențele pe teme legate de Anul European.3. Alte acțiuniSondaje și studii la nivel comunitar, inclusiv o serie de întrebări destinate evaluării impactului Anului European, care trebuie să fie incluse într-un sondaj Eurobarometru, precum și un raport de evaluare a eficienței și impactului Anului European.4. Finanțarea poate fi sub forma:- achiziției directe de bunuri și servicii, în special în domeniul comunicațiilor, prin intermediul cererilor de ofertă deschise și/sau restrânse;- achiziției directe de servicii de consultanță, prin intermediul cererilor de ofertă deschise și/sau restrânse;- subvențiilor alocate pentru a acoperi cheltuielile cu manifestările speciale organizate la nivel european pentru a atrage atenția și a crește interesul pentru Anul European; o astfel de finanțare nu poate să depășească 80 % din cheltuielile totale angajate de beneficiar.Comisia poate recurge la asistența tehnică și/sau administrativă, în interesul reciproc al Comisiei și al statelor membre, de exemplu pentru finanțarea unei expertize externe pe o temă dată.II. Acțiuni la nivel național1. Acțiunile la nivel local, regional sau național pot îndeplini condițiile pentru a beneficia de o finanțare de la bugetul general al Uniunii Europene, în proporție de maximum 50 % din costurile totale pe stat membru.2. După adoptarea prezentei decizii, Comisia va lansa o cerere de ofertă restrânsă la organismele naționale de executare.3. Fiecare organism național de executare va depune o singură cerere pentru finanțare comunitară, ca răspuns la cererea de ofertă. Această cerere de subvenționare va descrie strategia națională și prioritățile pentru Anul European, acțiunile propuse pentru finanțare în statul membru în cauză, precum și organizațiile responsabile pentru punerea în aplicare a fiecărei acțiuni individuale. Cererea de subvenționare va fi însoțită de un buget detaliat, care prezintă costurile totale ale acțiunilor propuse, precum și valoarea și sursele de cofinanțare. Costurile eligibile pot cuprinde cheltuielile de personal și alte cheltuieli administrative suportate de organismul național de executare.4. Strategia națională și prioritățile pentru Anul European vor fi stabilite în conformitate cu obiectivele generale definite la articolul 2 și vor urmări asigurarea unui tratament echilibrat al tuturor motivelor de discriminare prevăzute la același articol.5. Comisia va evalua și, după caz, va solicita modificarea cererilor de finanțare comunitară depuse de organismele naționale de executare, care sunt responsabile pentru coordonarea și monitorizarea punerii în aplicare a diverselor acțiuni naționale.6. Acțiunile la nivel local, regional sau național pot include:(a) reuniuni și manifestări în legătură cu obiectivele Anului European, inclusiv o manifestare de deschidere a Anului European;(b) campanii de informare și de educare și măsuri pentru difuzarea principiilor și valorilor fundamentale celebrate de Anul European la nivel național, inclusiv atribuirea de premii și organizarea de concursuri;(c) sondaje și studii, altele decât cele menționate în partea I punctul 3.III. Acțiuni pentru care nu sunt disponibile ajutoare financiare de la bugetul general al Uniunii EuropeneComunitatea oferă sprijin moral, inclusiv autorizarea scrisă pentru a utiliza emblema și alte materiale asociate Anului European, pentru inițiative ale organizațiilor publice sau private, în măsura în care aceste organizații pot demonstra, pentru satisfacția Comisiei, că inițiativele în cauză sunt în curs sau se vor derula pe parcursul Anului European și pot contribui semnificativ la realizarea unuia sau mai multor obiective ale Anului European.--------------------------------------------------


title: Decizia Consiliului din 8 octombrie 1990 privind încheierea Acordului-cadru de cooperare comercială și economică dintre Comunitatea Economică Europeană și Republica Argentina

text:
               11/Volumul 06

               RO

               Jurnalul Ofícial al Uniunii Europene

               107

         31990D0530

               L 295/66

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 8 octombrie 1990
   privind încheierea Acordului-cadru de cooperare comercială și economică dintre Comunitatea Economică Europeană și Republica Argentina
   (90/530/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 113 și 235,
   având în vedere propunerea Comisiei (1),
   având în vedere avizul Parlamentului European (2),
   întrucât Comunitatea ar trebui să aprobe, în vederea realizării obiectivelor sale în domeniul relațiilor economice externe, Acordul-cadru de cooperare comercială și economică cu Republica Argentina;
   întrucât anumite acțiuni de cooperare prevăzute de acord depășesc atribuțiile de a acționa prevăzute în domeniul politicii comerciale comune,
   DECIDE:
   Articolul 1
   Acordul-cadru de cooperare comercială și economică dintre Comunitatea Economică Europeană și Republica Argentina se aprobă în numele Comunității.
   Textul acordului se atașează la prezenta decizie.
   Articolul 2
   Președintele Consiliului procedează, în numele Comunității, la notificarea prevăzută la articolul 11 din acord (3).
   Articolul 3
   Comisia, asistată de reprezentanții statelor membre, reprezintă Comunitatea în Comisia mixtă constituită la articolul 7 din acord.

      Adoptată la Luxemburg, 8 octombrie 1990.

            Pentru Consiliu

            Președintele

         E. RUBBI

      (1)  JO C 87, 5.4.1990, p. 7.

      (2)  JO C 231, 17.9.1990.

      (3)  Data intrării în vigoare a acordului va fi publicată în Jurnalul Oficial al Comunităților Europene prin grija Secretariatului General al Consiliului.


title: Decizia (UE) 2015/433 a Băncii Centrale Europene din 17 decembrie 2014 privind instituirea unui Comitet de etică și regulamentul de procedură al acestuia (BCE/2014/59)

text:
               14.3.2015

               RO

               Jurnalul Oficial al Uniunii Europene

               L 70/58

         DECIZIA (UE) 2015/433 A BĂNCII CENTRALE EUROPENE
   din 17 decembrie 2014
   privind instituirea unui Comitet de etică și regulamentul de procedură al acestuia (BCE/2014/59)
   CONSILIUL GUVERNATORILOR BĂNCII CENTRALE EUROPENE,
   având în vedere Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (1), în special articolul 9a,
   întrucât:

               (1)

               Prin instituirea unui Comitet de etică al Băncii Centrale Europene (denumit în continuare „Comitetul de etică”), Consiliul guvernatorilor urmărește să consolideze normele de etică deja existente și să îmbunătățească guvernanța corporativă la nivelul Băncii Centrale Europene (BCE), al Sistemului European al Băncilor Centrale (SEBC), al Eurosistemului și al Mecanismului unic de supraveghere (MUS).

               (2)

               În ultimii ani, gradul de cunoaștere de către public a guvernanței corporative și normelor de etică a crescut. După instituirea MUS, aspectele legate de guvernanță au dobândit o semnificație mai mare pentru BCE. Nivelul ridicat al cunoașterii și al supravegherii de către public impune ca BCE să instituie și să respecte cu strictețe norme de etică avansate, care să protejeze integritatea BCE și să asigure evitarea riscurilor reputaționale.

               (3)

               Normele de etică destinate membrilor organelor implicate în procesele decizionale din cadrul BCE (denumiți în continuare „destinatarii”) ar trebui să se întemeieze pe principiile care se aplică personalului BCE și ar trebui să fie proporționale cu responsabilitățile destinatarilor respectivi. În consecință, diversele norme care constituie cadrul de etică al BCE, respectiv Codul de conduită pentru membrii Consiliului guvernatorilor (2), Codul suplimentar de criterii etice pentru membrii Comitetului Executiv (3), Codul de conduită pentru membrii Consiliului de supraveghere și Regulamentul BCE privind personalul, ar trebui să fie interpretate în mod consecvent.

               (4)

               Normele de etică trebuie să fie susținute de o monitorizare funcțională și de mecanisme și proceduri de raportare prin care să se realizeze o punere în aplicare adecvată și consecventă, în cadrul căreia Comitetul de etică va avea un rol esențial.

               (5)

               Pentru a se asigura interoperabilitatea eficientă între aspectele normelor de etică care sunt legate în principal de punerea în aplicare din punct de vedere operațional și cele care sunt legate în principal de elemente care au o natură instituțională și organizațională, ar trebui ca cel puțin unul dintre membrii Comitetului de audit al BCE (denumit în continuare „Comitetul de audit”) să fie și membru al Comitetului de etică.

               (6)

               Comitetul de etică ar trebui să includă un membru extern al Comitetului de audit. Membrii externi ai Comitetului de audit sunt selectați dintre înalți funcționari publici cu experiență în activitatea băncilor centrale.

         ADOPTĂ PREZENTA DECIZIE:
   Articolul 1
   Instituire și componență
   (1)   Prin prezenta decizie se instituie un Comitet de etică.
   (2)   Comitetul de etică este alcătuit din trei membri externi, dintre care cel puțin unul este membru extern al Comitetului de audit.
   (3)   Membrii Comitetului de etică sunt persoane de înaltă reputație din statele membre, a căror independență este mai presus de orice îndoială și care dețin cunoștințe solide cu privire la obiectivele, misiunile și guvernanța BCE, SEBC, Eurosistemului și MUS. Aceștia nu fac parte din personalul actual al BCE și nu sunt membri actuali ai organelor implicate în procesele decizionale din cadrul BCE, al băncilor centrale naționale sau al autorităților naționale competente, astfel cum sunt definite în Regulamentul (UE) nr. 1024/2013 al Consiliului (4).
   Articolul 2
   Desemnarea membrilor
   (1)   Consiliul guvernatorilor desemnează membrii Comitetului de etică.
   (2)   Comitetul de etică își alege președintele.
   (3)   Mandatul membrilor Comitetului de etică este de trei ani și poate fi reînnoit o singură dată. Mandatul membrilor Comitetului de etică care sunt și membri ai Comitetului de audit expiră în cazul în care aceștia nu mai sunt membri ai Comitetului de audit al BCE.
   (4)   Membrii Comitetului de etică respectă cele mai înalte standarde de conduită etică. Aceștia trebuie să acționeze în mod onest, independent, imparțial, discret, să nu urmărească realizarea propriilor interese și să evite orice situații susceptibile de a da naștere unui conflict de interese personal. Aceștia trebuie să fie conștienți de importanța propriilor îndatoriri și responsabilități. Membrii Comitetului de etică nu participă la deliberări în situația unui conflict de interese personal perceput sau potențial. Aceștia sunt supuși cerințelor privind păstrarea secretului profesional menționate la articolul 37 din Statutul Sistemului European al Băncilor Centrale și al Băncii Centrale Europene chiar și după încetarea mandatului.
   (5)   Membrii Comitetului de etică au dreptul la o remunerație care constă într-un onorariu anual și retribuția pe ora de muncă prestată efectiv. Cuantumul acestei remunerații este stabilit de Consiliul guvernatorilor.
   Articolul 3
   Funcționare
   (1)   Comitetul de etică stabilește datele ședințelor sale, la propunerea președintelui. De asemenea, președintele poate convoca ședințe ale Comitetului de etică ori de câte ori consideră necesar.
   (2)   La cererea oricărui membru și cu acordul președintelui, ședințele pot avea loc și prin intermediul unei teleconferințe, iar deliberările se pot desfășura și prin intermediul unei proceduri scrise.
   (3)   Membrii Comitetului de etică trebuie să participe personal la fiecare ședință. Participarea la ședințe este permisă numai membrilor și secretarului Comitetului de etică. Cu toate acestea, în cazul în care consideră necesar, Comitetul de etică poate invita alte persoane să participe la ședințele sale.
   (4)   Comitetul executiv desemnează un membru al personalului care să exercite funcția de secretar al Comitetului de etică.
   (5)   Comitetul de etică are acces la membrii conducerii și ai personalului, precum și la documentele și informațiile necesare în vederea îndeplinirii atribuțiilor sale.
   Articolul 4
   Atribuții
   (1)   Atunci când este prevăzut explicit de acte juridice adoptate de BCE sau de norme de etică adoptate de organele implicate în procesele decizionale, Comitetul de etică oferă recomandări privind chestiuni de etică, pe baza unor solicitări individuale.
   (2)   Comitetul de etică preia atribuțiile alocate Consilierului pe probleme de etică desemnat în temeiul Codului de conduită pentru membrii Consiliului guvernatorilor și atribuțiile responsabilului cu probleme de etică al BCE prevăzute de Codul suplimentar de criterii etice pentru membrii Comitetului Executiv.
   (3)   În scopul susținerii Comitetului de audit în evaluarea caracterului adecvat general al cadrului de asigurare a conformității din BCE, SEBC, Eurosistem și MUS, și în evaluarea caracterului efectiv al proceselor pentru monitorizarea conformării, Comitetul de etică transmite Comitetului de audit un raport cu privire la recomandările pe care le-a făcut și măsura în care acestea au fost puse în aplicare.
   (4)   Comitetul de etică prezintă anual Consiliului guvernatorilor un raport cu privire la activitatea sa. În plus, Comitetul de etică prezintă Consiliului guvernatorilor un raport ori de câte ori apreciază necesar și/sau este necesar pentru a se descărca de sarcini.
   (5)   Pe lângă atribuțiile prevăzute la acest articol, Comitetul de etică poate desfășura alte activități legate de mandatul său, la solicitarea Consiliului guvernatorilor.
   Articolul 5
   Informații privind punerea în aplicare a recomandărilor
   Destinatarii recomandărilor Comitetului de etică informează acest comitet cu privire la punerea în aplicare a recomandărilor pe care acesta le-a făcut.
   Articolul 6
   Intrare în vigoare
   Prezenta decizie intră în vigoare în ziua următoare datei publicării sale în Jurnalul Oficial al Uniunii Europene.

      Adoptată la Frankfurt pe Main, 17 decembrie 2014.

            Președintele BCE

         Mario DRAGHI

      (1)  JO L 80, 18.3.2004, p. 33.

      (2)  JO C 123, 24.5.2002, p. 9.

      (3)  JO C 104, 23.4.2010, p. 8.

      (4)  Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (JO L 287, 29.10.2013, p. 63).


title: 2010/547/UE: Decizia Parlamentului European din 5 mai 2010 privind închiderea conturilor Agenției pentru Drepturi Fundamentale a Uniunii Europene pentru exercițiul financiar 2008

text:
               25.9.2010

               RO

               Jurnalul Oficial al Uniunii Europene

               L 252/210

         DECIZIA PARLAMENTULUI EUROPEAN
   din 5 mai 2010
   privind închiderea conturilor Agenției pentru Drepturi Fundamentale a Uniunii Europene pentru exercițiul financiar 2008
   (2010/547/UE)
   PARLAMENTUL EUROPEAN,
   având în vedere conturile anuale finale ale Agenției pentru Drepturi Fundamentale a Uniunii Europene pentru exercițiul financiar 2008,
   având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2008, însoțit de răspunsurile Agenției (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (3), în special articolul 21,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0090/2010),

               1.

               aprobă închiderea conturilor Agenției pentru Drepturi Fundamentale a Uniunii Europene pentru exercițiul financiar 2008;

               2.

               încredințează președintelui sarcina de a transmite prezenta decizie directorului Agenției pentru Drepturi Fundamentale a Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 10.

      (2)  JO L 248, 16.9.2002, p. 1.

      (3)  JO L 53, 22.2.2007, p. 1.

      (4)  JO L 357, 31.12.2002, p. 72.


title: Decizia nr. 30/15/COL a Autorității AELS de Supraveghere din 27 ianuarie 2015 de a acorda trei derogări solicitate de Principatul Liechtenstein privind articolul 30, articolul 36 alineatul (2) și punctul 1.1.3.6.3 litera (b) din anexa 5 la Ordonanța din Liechtenstein din 3 martie 1998 cu referire la transportul rutier al mărfurilor periculoase (Verordnung über den Transport gefährlicher Güter auf der Strasse – VTGGS), în temeiul articolului 6 alineatul (2) litera (a) din actul menționat la punctul 13c din capitolul I din anexa XIII la Acordul privind Spațiul Economic European (Directiva 2008/68/CE a Parlamentului European și a Consiliului din 24 septembrie 2008 privind transportul interior de mărfuri periculoase) [2015/1813]

text:
               8.10.2015

               RO

               Jurnalul Oficial al Uniunii Europene

               L 263/49

         DECIZIA NR. 30/15/COL A AUTORITĂȚII AELS DE SUPRAVEGHERE
   din 27 ianuarie 2015
   de a acorda trei derogări solicitate de Principatul Liechtenstein privind articolul 30, articolul 36 alineatul (2) și punctul 1.1.3.6.3 litera (b) din anexa 5 la Ordonanța din Liechtenstein din 3 martie 1998 cu referire la transportul rutier al mărfurilor periculoase (Verordnung über den Transport gefährlicher Güter auf der Strasse – VTGGS), în temeiul articolului 6 alineatul (2) litera (a) din actul menționat la punctul 13c din capitolul I din anexa XIII la Acordul privind Spațiul Economic European (Directiva 2008/68/CE a Parlamentului European și a Consiliului din 24 septembrie 2008 privind transportul interior de mărfuri periculoase) [2015/1813]
   AUTORITATEA AELS DE SUPRAVEGHERE,

      având în vedere actul menționat la punctul 13c din capitolul I din anexa XIII la Acordul privind Spațiul Economic European,
      Directiva 2008/68/CE a Parlamentului European și a Consiliului din 24 septembrie 2008 privind transportul interior de mărfuri periculoase (denumită în continuare „directiva”), astfel cum a fost adaptată prin Protocolul 1 la Acordul privind SEE, în special articolele 6 și 9,

   având în vedere Deciziile nr. 3/12/SC și 4/12/SC ale Comitetului permanent,
   având în vedere Decizia nr. 295/14/COL a Autorității AELS de Supraveghere din 16 iulie 2014 (evenimentul nr. 710373) de a depune la Comitetul AELS pentru transporturi proiectul de măsuri ce urmează să fie luate de Autoritatea AELS de Supraveghere cu privire la solicitarea Principatului Liechtenstein și împuternicind membrul competent al Colegiului să adopte decizia finală în cazul în care Comitetul AELS pentru transporturi aprobă proiectul de decizie în unanimitate,
   întrucât:
   1.   PROCEDURA

   Guvernul Principatului Liechtenstein, printr-o scrisoare adresată Autorității la data de 20 decembrie 2013 (evenimentul nr. 694300), a solicitat patru derogări pe baza articolului 6 alineatul (2) litera (a) din directivă. Derogările solicitate de către Principatul Liechtenstein sunt prevăzute la articolele 29, 30, 36 alineatul (2) și la punctul 1.1.3.6.3 litera (b) din anexa 5 la Ordonanța din 3 martie 1998 cu referire la transportul rutier al mărfurilor periculoase (LR 741.621, cu ultimele modificări) (Verordnung über den Transport gefährlicher Güter auf der Strasse – VTGGS) („ordonanța”) și se referă la transportul de explozivi, la societățile care realizează inspecția cisternelor, la formarea specială a conducătorilor auto și, respectiv, la cisternele de șantier.
   În 2014, Guvernul Principatului Liechtenstein a primit clarificări suplimentare, prin comunicările informale din data de 20 februarie (evenimentul nr. 700062), 21 februarie (evenimentul nr. 700131), 12 martie (evenimentul nr. 702345), 27 martie (evenimentul nr. 703760), 9 mai (evenimentul nr. 707772), 14 mai (evenimentul nr. 708302) și 16 mai (evenimentul nr. 708667).
   Prin intermediul unui contract de servicii din data de 4 martie 2014 (evenimentul nr. 700047), Autoritatea a angajat societatea DNV GL AS („DNV”) să evalueze dacă derogările solicitate ar corespunde cerințelor stabilite la articolul 6 alineatul (2) litera (a) din directivă, punându-se accent pe orice riscuri potențiale sau reale, survenite în urma acestor derogări, pe situațiile în care acestea ar conduce la un nivel de siguranță mai scăzut, mai ridicat sau egal și, dacă este necesar, pe identificarea posibilelor măsuri de atenuare. La data de 16 aprilie 2014, DNV a înaintat Autorității un raport preliminar (evenimentul nr. 706289). La data de 23 mai 2014, DNV a emis raportul său final (evenimentul nr. 709161).
   După ce a evaluat derogările solicitate de Principatul Liechtenstein, Autoritatea a concluzionat că numai dispozițiile de la articolul 30, de la articolul 36 alineatul (2) și de la punctul 1.1.3.6.3 litera (b) din anexa 5 la ordonanță pot fi considerate derogări în conformitate cu articolul 6 alineatul (2) litera (a) din directivă, în timp ce articolul 29 din ordonanță, care se referă la explozivii din pachetele pentru transport deja deschise, nu se califică drept o derogare (1).
   La data de 16 iulie 2014, Autoritatea a depus la Comitetul AELS pentru transporturi cele trei proiecte de măsuri (evenimentul nr. 706153) propuse pentru a fi adoptate de Autoritate cu privire la solicitarea de derogare a Principatului Liechtenstein în temeiul articolului 6 alineatul (2) litera (a) din directivă.
   Proiectul de măsuri depus la Comitetul AELS pentru transporturi la data de 16 iulie 2014 are următorul conținut:

               1.

               Articolul 30 din ordonanță, societățile care realizează inspecția cisternelor:
               În opinia Comitetului AELS pentru transporturi, cererea de derogare în legătură cu articolul 30 din ordonanță privind societățile care realizează inspecția cisternelor ar trebui să fie autorizată în cazul în care conducătorii auto au beneficiat de formarea specifică CITEC (2).
               Data expirării: 26 septembrie 2015.

               2.

               Articolul 36 alineatul (2) din ordonanță, formarea specială a conducătorilor auto:
               În opinia Comitetului AELS pentru transporturi, cererea de derogare ar trebui să fie respinsă dacă Guvernul Principatului Liechtenstein nu poate demonstra că formarea oferită de BBT (3) este compatibilă cu formarea ADR (4).

               3.

               Punctul 1.1.3.6.3. litera (b) din anexa 5 la ordonanță, cisternele de șantier:
               În opinia Comitetului AELS pentru transporturi, cererea de derogare în legătură cu punctul 1.1.3.6.3 litera (b) din anexa 5 la ordonanță, cisternele de șantier, ar trebui să fie autorizată atât timp cât carcasele utilizate sunt duble.
               Data expirării: 26 septembrie 2015.

         Prin scrisoarea din data de 16 iulie 2014 (evenimentul nr. 716061), Autoritatea a informat statele AELS cu privire la proiectele de măsuri care urmau să fie luate de Comitetul AELS pentru transporturi și a invitat statele AELS pentru a evalua notificarea de la Principatul Liechtenstein și proiectul de aviz elaborat de Comitetul AELS pentru transporturi. În plus, prin scrisoarea respectivă, Autoritatea a propus ca avizul Comitetului AELS pentru transporturi să fie obținut prin procedură scrisă, cu trimitere la articolele 1 și 2 din Decizia nr. 4/2012/SC a Comitetului permanent al statelor AELS din 26 octombrie 2012. Autoritatea a solicitat statelor AELS să îi furnizeze orice observații pe care le-ar putea avea cu privire la proiectul de aviz al Comitetului AELS pentru transporturi până la data de 25 august 2014.
   Prin scrisoarea din data de 21 august 2014 (evenimentul nr. 720223), guvernul norvegian a informat Autoritatea că nu are observații cu privire la proiectul de aviz al Comitetului AELS pentru transporturi. Prin scrisoarea din data de 22 august 2014 (evenimentul nr. 719910), guvernul Principatului Liechtenstein a transmis observații cu privire la proiectul de aviz al Comitetului AELS pentru transporturi. Guvernul islandez nu a transmis niciun răspuns.
   Pe baza observațiilor primite, Autoritatea a revizuit și a modificat proiectul de aviz transmis inițial către Comitetul AELS pentru transporturi, în conformitate cu Decizia nr. 295/14/COL din data de 16 iulie 2014. De asemenea, Autoritatea a revizuit durata derogării, în conformitate cu articolul 6 alineatul (3) din directivă. În versiunea revizuită și modificată a proiectului de aviz, Autoritatea a considerat că derogările solicitate ar trebui acordate fără condiții.
   Prin scrisoarea din data de 24 noiembrie 2014 (evenimentul nr. 730389), Autoritatea a transmis proiectul de aviz revizuit și modificat către Comitetul AELS pentru transporturi, solicitând statelor AELS să furnizeze Autorității observațiile lor cu privire la proiectul de aviz revizuit și modificat al Comitetului AELS pentru transporturi cel târziu până la sfârșitul zilei de 12 decembrie 2014.
   Guvernul Principatului Liechtenstein, prin scrisoarea din data de 5 decembrie 2014 (evenimentul nr. 731864), a informat Autoritatea că nu are observații suplimentare de prezentat și a solicitat Autorității să aplice recomandările formulate de către Comitetul AELS pentru transporturi și să autorizeze derogările solicitate. Prin scrisoarea din data de 11 decembrie 2014 (evenimentul nr. 732607), guvernul norvegian a informat Autoritatea că nu are observații cu privire la proiectul de aviz al Comitetului AELS pentru transporturi. Guvernul islandez nu a transmis niciun răspuns.
   2.   EVALUARE

   Ca urmare a explicațiilor și a noilor informații transmise de către Guvernul Principatului Liechtenstein prin observațiile sale referitoare la proiectul de aviz din data de 22 august 2014, Autoritatea a concluzionat că cele trei derogări prevăzute la articolul 30, la articolul 36 alineatul (2) și la punctul 1.1.3.6.3 litera (b) din anexa 5 la ordonanță ar trebui autorizate.
   În ceea ce privește prima cerere de derogare, Guvernul Principatului Liechtenstein a explicat în scrisoarea sa din data de 22 august 2014 că toți conducătorii auto idin cadrul întreprinderilor de inspecție a cisternelor din Principatul Liechtenstein care funcționează în condițiile articolului 30 din VTTGS trebuie să urmeze o formare CITEC de trei săptămâni, care tratează aspecte legate de securitate și de mediu care privesc activitățile lor profesionale. Guvernul Principatului Liechtenstein a precizat în continuare că fiecare conducător auto din cadrul societăților care realizează inspecția cisternelor pe teritoriul Principatului Liechtenstein este în posesia unui așa-numit Certificat de Specialitate Federal Elvețian pentru Securitatea Cisternelor (Spezialist/-in für Tanksicherheit mit eidgenössischem Fachausweis). Prin urmare, deoarece conducătorii auto au urmat formarea specială CITEC, derogarea nu compromite condițiile de siguranță. În consecință, Autoritatea consideră că cererea de derogare în ceea ce privește articolul 30 din ordonanță ar trebui să fie autorizată.
   În ceea ce privește a doua cerere de derogare, Guvernul Principatului Liechtenstein, în scrisoarea sa din data de 22 august 2014, a transmis noi informații în sprijinul opiniei sale conform căreia licența BBT este echivalentă cu formarea ADR a conducătorilor auto. Prin urmare, Autoritatea consideră că aceste informații suplimentare sunt suficiente pentru a demonstra echivalența în această privință, întrucât deținătorii de licență BBT sunt autorizați să transporte mărfuri din clasa 1 ADR, iar formarea necesară pentru a dobândi o licență BBT acoperă toate aspectele relevante și necesare pentru transportul unor astfel de mărfuri.
   În sfârșit, în ceea ce privește a treia cerere de derogare, Guvernul Principatului Liechtenstein, în observațiile sale scrise din data de 22 august 2014, a confirmat că cisternele de șantier în cauză au carcasă dublă, dat fiind că ele sunt alcătuite dintr-o cisternă interioară și un bazin exterior de colectare care este închis (cum este definit la punctul 6.14.1.1 din anexa 5 VTGGS). În consecință, Autoritatea consideră că și cererea de derogare în ceea ce privește punctul 1.1.3.6.3. litera (b) din anexa 5 la ordonanță ar trebui să fie autorizată.
   În concluzie, Autoritatea consideră că siguranța nu va fi compromisă prin acordarea acestor derogări și că cele trei solicitări de derogare îndeplinesc condițiile de la articolul 6 alineatul (2) litera (a) din directivă. Astfel, derogările prevăzute la articolul 30, la articolul 36 alineatul (2) și la punctul 1.1.3.6.3 litera (b) din anexa 5 la ordonanță ar trebui să fie autorizate. Prin urmare, Autoritatea acordă derogarea solicitată, în temeiul articolului 6 alineatul (2) litera (a) din directivă. Derogarea este valabilă pentru o perioadă de șase ani, astfel cum se prevede la articolul 6 alineatul (3) din directivă. Autoritatea poate, în conformitate cu articolul 6 alineatul (4) din directivă, să reînnoiască autorizația acordată.
   Din aceste motive, Autoritatea AELS de Supraveghere, în conformitate cu articolul 6 din actul menționat la punctul 13c din capitolul I din anexa XIII la Acordul privind SEE, Directiva 2008/68/CE a Parlamentului European și a Consiliului din 24 septembrie 2008 privind transportul interior de mărfuri periculoase, astfel cum a fost adaptată prin Protocolul 1 la Acordul privind SEE,
   ADOPTĂ PREZENTA DECIZIE:
   Articolul 1
   Se acordă derogările solicitate de Principatul Liechtenstein cu referire la articolul 30, la articolul 36 alineatul (2) și la punctul 1.1.3.6.3 litera (b) din anexa 5 la Ordonanța din Liechtenstein din 3 martie 1998 privind transportul rutier al mărfurilor periculoase (Verordnung über den Transport gefährlicher Güter auf der Strasse – VTGGS).
   Articolul 2
   Derogările prevăzute la articolul 1 din prezenta decizie se publică în secțiunea SEE a Jurnalului Oficial al Uniunii Europene și în Suplimentul SEE la acesta, în conformitate cu punctul 6 din Protocolul 1 la Acordul privind SEE.
   Articolul 3
   Derogările prevăzute la articolul 1 din prezenta decizie sunt valabile pentru o perioadă de șase ani.
   Articolul 4
   Prezenta decizie se adresează Principatului Liechtenstein și intră în vigoare la data notificării statului respectiv.
   Articolul 5
   Prezenta decizie este autentică în limba engleză.

      Adoptată la Bruxelles, 27 ianuarie 2015.

            Pentru Autoritatea AELS de Supraveghere

         Helga JÓNSDÓTTIR

            Membru al Colegiului

         Xavier LEWIS

            Director

      (1)  Se face trimitere la evaluarea din Decizia nr. 295/14/COL.

      (2)  CITEC: Asociația elvețiană pentru protecția apelor și securitatea cisternelor (Association pour la protection des eaux et la sécurité des citernes)

      (3)  BBT: Oficiul Federal Elvețian pentru Educație și Tehnologie Profesională (Bundesamt für Berufsbildung und Technologie).

      (4)  ADR: Acordul european privind transportul rutier internațional al mărfurilor periculoase.


title: Decizia (UE) 2016/853 a Consiliului din 12 mai 2016 privind semnarea, în numele Uniunii Europene și al statelor membre ale acesteia, a unui protocol la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Turkmenistan, pe de altă parte, pentru a lua în considerare aderarea Republicii Bulgaria, a Republicii Cehe, a Republicii Estonia, a Republicii Croația, a Republicii Cipru, a Republicii Letonia, a Republicii Lituania, a Ungariei, a Republicii Malta, a Republicii Polone, a României, a Republicii Slovenia și a Republicii Slovace la Uniunea Europeană

text:
               31.5.2016

               RO

               Jurnalul Oficial al Uniunii Europene

               L 142/3

         DECIZIA (UE) 2016/853 A CONSILIULUI
   din 12 mai 2016
   privind semnarea, în numele Uniunii Europene și al statelor membre ale acesteia, a unui protocol la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Turkmenistan, pe de altă parte, pentru a lua în considerare aderarea Republicii Bulgaria, a Republicii Cehe, a Republicii Estonia, a Republicii Croația, a Republicii Cipru, a Republicii Letonia, a Republicii Lituania, a Ungariei, a Republicii Malta, a Republicii Polone, a României, a Republicii Slovenia și a Republicii Slovace la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolele 207 și 209, coroborate cu articolul 218 alineatul (5),
   având în vedere Actul de aderare din 2003 a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace, în special articolul 6 alineatul (2),
   având în vedere Actul de aderare din 2005 a Republicii Bulgaria și a României, în special articolul 6 alineatul (2),
   având în vedere Actul de aderare din 2011 a Republicii Croația, în special articolul 6 alineatul (2),
   având în vedere propunerea Comisiei Europene,
   întrucât:

               (1)

               În conformitate cu articolul 6 alineatul (2) din Actele de aderare din 2003, 2005 și 2011, aderarea la un acord semnat sau încheiat de statele membre și de Uniune cu țări terțe sau organizații internaționale urmează să fie aprobată prin intermediul unui protocol la respectivul acord. În conformitate cu articolul menționat, în cazul unor astfel de aderări se aplică o procedură simplificată, prin care Consiliul, hotărând în unanimitate în numele statelor membre, încheie un protocol cu țara terță în cauză.

               (2)

               La 8 decembrie 2003, Consiliul a autorizat Comisia să deschidă negocieri, în numele Comunităților și al statelor membre ale acestora, cu Turkmenistan în vederea încheierii unui protocol la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Turkmenistan, pe de altă parte (denumit în continuare „acordul”) pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniune.

               (3)

               La 23 octombrie 2006, Consiliul a autorizat Comisia să deschidă negocieri, în numele Comunităților și al statelor membre ale acestora, cu Turkmenistan în vederea încheierii unui Protocol la acord, pentru a lua în considerare aderarea Republicii Bulgaria și a României la Uniune.

               (4)

               La 14 septembrie 2012, Consiliul a autorizat Comisia să deschidă negocieri pentru adaptarea acordurilor semnate sau încheiate de Uniune, sau de Uniune și statele membre ale acesteia, cu una sau mai multe țări terțe sau cu organizații internaționale, având în vedere aderarea Republicii Croația la Uniune.

               (5)

               Negocierile cu Turkmenistan au fost încheiate cu succes prin parafarea unui protocol la acord pentru a lua în considerare aderarea Republicii Bulgaria, a Republicii Cehe, a Republicii Estonia, a Republicii Croația, a Republicii Cipru, a Republicii Letonia, a Republicii Lituania, a Ungariei, a Republicii Malta, a Republicii Polone, a României, a Republicii Slovenia și a Republicii Slovace la Uniune (denumit în continuare „protocolul”).

               (6)

               Protocolul ar trebui semnat în numele Uniunii și al statelor sale membre,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii Europene și al statelor membre ale acesteia, a Protocolului la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Turkmenistan, pe de altă parte, pentru a lua în considerare aderarea Republicii Bulgaria, a Republicii Cehe, a Republicii Estonia, a Republicii Croația, a Republicii Cipru, a Republicii Letonia, a Republicii Lituania, a Ungariei, a Republicii Malta, a Republicii Polone, a României, a Republicii Slovenia și a Republicii Slovace la Uniunea Europeană, sub rezerva încheierii sale (1).
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze protocolul în numele Uniunii și al statelor sale membre.
   Articolul 3
   Prezenta decizie intră în vigoare la data adoptării.

      Adoptată la Bruxelles, 12 mai 2016.

            Pentru Consiliu

            Președintele

         F. MOGHERINI

      (1)  Textul protocolului va fi publicat împreună cu decizia privind încheierea sa.


title: Decizia (PESC) 2016/1341 a Consiliului din 4 august 2016 de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene

text:
               5.8.2016

               RO

               Jurnalul Oficial al Uniunii Europene

               L 212/116

         DECIZIA (PESC) 2016/1341 A CONSILIULUI
   din 4 august 2016
   de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 aprilie 2013, Consiliul a adoptat Decizia 2013/183/PESC (1) care a înlocuit Decizia 2010/800/PESC (2) și, printre altele, a pus în aplicare Rezoluțiile Consiliului de Securitate al Organizației Națiunilor Unite (RCSONU) 1718 (2006), 1874 (2009), 2087 (2013) și 2094 (2013).

               (2)

               La 2 martie 2016, Consiliul de Securitate al ONU a adoptat RCSONU 2270 (2016) care prevede noi măsuri împotriva Republicii Populare Democrate Coreene (RPDC).

               (3)

               La 31 martie 2016, Consiliul a adoptat Decizia (PESC) 2016/476 (3) care pune în aplicare măsurile respective.

               (4)

               La 27 mai 2016, Consiliul a adoptat Decizia (PESC) 2016/849 (4), care a înlocuit Decizia 2013/183/PESC și, printre altele, a pus în aplicare RCSONU 1718 (2006), 1874 (2009), 2087 (2013), 2094 (2013) și 2270 (2016).

               (5)

               RCSONU 2270 (2016) prevede desemnarea unor noi bunuri cărora li se aplică, de asemenea, interdicțiile privind transferul, achiziționarea și furnizarea de asistență tehnică. Comitetul instituit în temeiul punctului 12 din RCSONU 1718 (2006) a analizat o listă de articole, materiale, echipamente, bunuri și tehnologii legate de arme de distrugere în masă care urmează a fi identificate și desemnate ca bunuri sensibile.

               (6)

               În plus, Consiliul consideră că interzicerea intrării în porturi a oricărei nave care este deținută, exploatată sau dotată cu echipaj de RPDC ar trebui să se aplice și navelor care arborează pavilionul RPDC.

               (7)

               Este necesară continuarea acțiunilor Uniunii în vederea punerii în aplicare a măsurilor prevăzute în prezenta decizie.

               (8)

               Prin urmare, Decizia (PESC) 2016/849 ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia (PESC) 2016/849 se modifică după cum urmează:

               1.

               La articolul 1 alineatul (1), litera (b) se înlocuiește cu următorul text:

                           „(b)

                           toate articolele, materialele, echipamentele, bunurile și tehnologiile stabilite de Consiliul de Securitate al ONU sau comitetul instituit în temeiul punctului 12 din RSCONU 1718 (2006) (denumit în continuare «Comitetul de sancțiuni»), în conformitate cu punctul 8 litera (a) subpunctul (ii) din RCSONU 1718 (2006), punctul 5 litera (b) din RCSONU 2087 (2013), punctul 20 din RCSONU 2094 (2013) și punctul 25 din RCSONU 2270 (2016), și care ar putea să contribuie la programele RPDC din domeniul nuclear sau legate de rachete balistice sau alte programe legate de arme de distrugere în masă;”.

               2.

               La articolul 18, alineatul (1) se înlocuiește cu următorul text:
               „(1)   Statele membre interzic intrarea în porturile lor a oricărei nave care este deținută, exploatată, dotată cu echipaj de către RPDC sau care arborează pavilionul acesteia.”

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 4 august 2016.

            Pentru Consiliu

            Președintele

         M. LAJČÁK

      (1)  Decizia 2013/183/PESC a Consiliului din 22 aprilie 2013 privind măsuri restrictive împotriva Republicii Populare Democrate Coreene și de abrogare a Deciziei 2010/800/PESC (JO L 111, 23.4.2013, p. 52).

      (2)  Decizia 2010/800/PESC a Consiliului din 22 decembrie 2010 privind adoptarea de măsuri restrictive împotriva Republicii Populare Democrate Coreene și de abrogare a Poziției comune 2006/795/PESC (JO L 341, 23.12.2010, p. 32).

      (3)  Decizia (PESC) 2016/476 a Consiliului din 31 martie 2016 de modificare a Deciziei 2013/183/PESC privind măsuri restrictive împotriva Republicii Populare Democrate Coreene (JO L 85, 1.4.2016, p. 38).

      (4)  Decizia (PESC) 2016/849 a Consiliului din 27 mai 2016 privind măsuri restrictive împotriva Republicii Populare Democrate Coreene și de abrogare a Deciziei 2013/183/PESC (JO L 141, 28.5.2016, p. 79).


title: Decizia comisiei din 27 martie 2014 de recunoaștere a Control Union Certification B.V., Țările de Jos, ca organizație de monitorizare în temeiul Regulamentului (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn

text:
               8.4.2014

               RO

               Jurnalul Oficial al Uniunii Europene

               C 103/11

         DECIZIA COMISIEI
   din 27 martie 2014
   de recunoaștere a Control Union Certification B.V., Țările de Jos, ca organizație de monitorizare în temeiul Regulamentului (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn
   (2014/C 103/07)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor care revin operatorilor care introduc pe piață lemn și produse din lemn (1), în special articolul 8 alineatul (3),
   întrucât:

               (1)

               Comisia Europeană a primit la 6 iunie 2012 o cerere de recunoaștere depusă de Control Union Certification B.V., Țările de Jos, prin care aceasta își declară intenția de a funcționa ca organizație de monitorizare în toate statele membre.

               (2)

               Comisia Europeană a confirmat primirea cererii la 6 iunie 2012.

               (3)

               În conformitate cu articolul 2 alineatul (5) din Regulamentul delegat (UE) nr. 363/2012 al Comisiei din 23 februarie 2012 privind normele de procedură pentru recunoașterea și retragerea recunoașterii organizațiilor de monitorizare, prevăzute de Regulamentul (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn (2), Comisia Europeană a transmis, la 31 octombrie 2012, statelor membre vizate cererea, în vederea consultării. Au fost primite observații din partea Germaniei, Franței, Suediei și Țărilor de Jos, în termenul legal de o lună.

               (4)

               În conformitate cu articolul 3 din Regulamentul (UE) nr. 363/2012, solicitantului i sau cerut informații suplimentare într-un e-mail din data de 30 ianuarie 2013.

               (5)

               Solicitantul a furnizat informațiile suplimentare necesare și a transmis o cerere revizuită la 25 februarie 2013.

               (6)

               La 14 martie 2013, a avut loc, la Bruxelles, o reuniune a grupului de coordonare din cadrul Comisiei instituit special pentru a evalua cererile privind organizațiile de monitorizare, iar solicitantul și-a prezentat cererea în persoană.

               (7)

               În conformitate cu articolul 3 din Regulamentul (UE) nr. 363/2012, solicitantului i sau cerut informații și clarificări suplimentare într-un e-mail din data de 5 aprilie 2013.

               (8)

               Solicitantul a prezentat informațiile și clarificările suplimentare cerute, la 3 mai 2013.

               (9)

               În conformitate cu articolul 3 din Regulamentul (UE) nr. 363/2012, în data de 18 iulie 2013, s-a trimis solicitantului, prin e-mail, o a treia cerere de informații și clarificări suplimentare.

               (10)

               Solicitantul a răspuns la întrebări și a transmis informațiile suplimentare cerute prin emailul din 3 septembrie 2013.

               (11)

               O ultimă cerere de informații și clarificări suplimentare, în conformitate cu articolul 3 din Regulamentul (UE) nr. 363/2012, a fost transmisă solicitantului printr-un e-mail, în data de 4 decembrie 2013.

               (12)

               Solicitantul a răspuns la întrebări și a prezentat informațiile relevante pentru a susține răspunsurile din e-mailul din data de 4 decembrie 2013.

               (13)

               Pe baza documentelor prezentate de solicitant, la 19 decembrie 2013, grupul de coordonare a concluzionat că cererea îndeplinește cerințele prevăzute la articolul 8 alineatul (2) din Regulamentul (UE) nr. 995/2010, iar solicitantul poate fi recunoscut de Comisie ca organizație de monitorizare.

               (14)

               Comisia Europeană a evaluat pe baza tuturor documentelor justificative prezentate dacă solicitantul îndeplinește cerințele stabilite la articolul 8 alineatul (2) din Regulamentul (UE) nr. 995/2010 și consideră că organizația Control Union Certification B.V., Meeuwenlaan 4-6, 8011 BZ Zwolle, Țările de Jos îndeplinește cerințele de la articolul 8 alineatul (2) din Regulamentul (UE) nr. 995/2010,

         DECIDE:
   Articolul 1
   Organizația Control Union Certification B.V., Meeuwenlaan 4-6, 8011 BZ Zwolle, Țările de Jos este recunoscută ca organizație de monitorizare în conformitate cu articolul 8 alineatul (3) din Regulamentul (UE) nr. 995/2010.
   Articolul 2
   Directorului general al Direcției Generale Mediu îi revine sarcina de a se asigura că solicitantul și autoritățile competente din toate statele membre sunt informate cu privire la prezenta decizie și că textul prezentei decizii se publică fără întârziere pe site-ul Comisiei.

      Adoptată la Bruxelles, 27 martie 2014.

            Pentru Comisie

         Janez POTOČNIK

            Membru al Comisiei

      (1)  JO L 295, 12.11.2010, p. 23.

      (2)  JO L 115, 27.4.2012, p. 12.


title: 2010/311/: Decizia Consiliului din 3 iunie 2010 de numire a șase membri italieni și a patru supleanți italieni în cadrul Comitetului Regiunilor

text:
               8.6.2010

               RO

               Jurnalul Oficial al Uniunii Europene

               L 140/26

         DECIZIA CONSILIULUI
   din 3 iunie 2010
   de numire a șase membri italieni și a patru supleanți italieni în cadrul Comitetului Regiunilor
   (2010/311/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului italian,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/EU și 2010/29/UE de numire a unor membri și a unor supleanți în cadrul Comitetului Regiunilor pentru perioada 26 ianuarie 2010-25 ianuarie 2015 (1).

               (2)

               Șase posturi de membri în cadrul Comitetului Regiunilor au devenit vacante ca urmare a încheierii mandatului domnului Agazio LOIERO, al domnului Antonio BASSOLINO, al domnului Massimo PINESCHI, al doamnei Mercedes BRESSO, al domnului Claudio BURLANDO și al domnului Claudio MARTINI. Trei posturi de supleanți au devenit vacante ca urmare a încheierii mandatului doamnei Maria Giuseppina MUZZARELLI, al domnului Sante ZUFFADA și al doamnei Maria Rita LORENZETTI. Un post de supleant în cadrul Comitetului Regiunilor a devenit vacant ca urmare a numirii domnului Gianfranco VITAGLIANO în calitate de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           —

                           domnul Giuseppe SCOPELLITI, Presidente Regione Calabria;

                           —

                           domnul Gianfranco VITAGLIANO, Assessore Regione Molise;

                           —

                           doamna Renata POLVERINI, Presidente Regione Lazio;

                           —

                           domnul Roberto COTA, Presidente Regione Piemonte;

                           —

                           doamna Mercedes BRESSO, Consigliere Regione Piemonte;

                           —

                           doamna Catiuscia MARINI, Presidente Regione Umbria;

                     și

               (b)

               în calitate de supleant:

                           —

                           doamna Simonetta SALIERA, Vice Presidente Regione Emilia Romagna;

                           —

                           domnul Paolo Valentini PUCCITELLI, Consigliere Regione Lombardia;

                           —

                           domnul Stefano CALDORO, Presidente Regione Campania;

                           —

                           domnul Enrico ROSSI, Presidente Regione Toscana.

         Articolul 2
   Prezenta decizie produce efecte de la data adoptării.

      Adoptată la Luxemburg, 3 iunie 2010.

            Pentru Consiliu

            Președintele

         A. PÉREZ RUBALCABA

      (1)  JO L 348, 29.12.2009, p. 22 și JO L 12, 19.1.2010, p. 11.


title: Decizia Parlamentului European din 5 mai 2010 referitoare la descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2008

text:
               25.9.2010

               RO

               Jurnalul Oficial al Uniunii Europene

               L 252/141

         DECIZIA PARLAMENTULUI EUROPEAN
   din 5 mai 2010
   referitoare la descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2008
   (2010/518/UE)
   PARLAMENTUL EUROPEAN,
   având în vedere conturile anuale finale ale Centrului European de Prevenire și Control al Bolilor pentru exercițiul financiar 2008,
   având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2008, însoțit de răspunsurile Centrului (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (3), în special articolul 23,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0104/2010),

               1.

               acordă directorului Centrului European de Prevenire și Control al Bolilor descărcarea de gestiune pentru execuția bugetului Centrului aferent exercițiului financiar 2008;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European de Prevenire și Control al Bolilor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 112.

      (2)  JO L 248, 16.9.2002, p. 1.

      (3)  JO L 142, 30.4.2004, p. 1.

      (4)  JO L 357, 31.12.2002, p. 72.
    ---documentbreak---

               25.9.2010

               RO

               Jurnalul Oficial al Uniunii Europene

               L 252/142

         REZOLUȚIA PARLAMENTULUI EUROPEAN
   din 5 mai 2010
   conținând observațiile care fac parte integrantă din decizia privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2008
   PARLAMENTUL EUROPEAN,
   având în vedere conturile anuale finale ale Centrului European de Prevenire și Control al Bolilor pentru exercițiul financiar 2008,
   având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2008, însoțit de răspunsurile Centrului (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (3), în special articolul 23,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0104/2010),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2008 și cu privire la legalitatea și regularitatea operațiunilor subiacente;

               B.

               întrucât, la 23 aprilie 2009, Parlamentul a acordat directorului Centrului European de Prevenire și Control al Bolilor descărcarea de gestiune pentru execuția bugetului Centrului aferent exercițiului financiar 2007 (5) și întrucât, în rezoluția sa care însoțește decizia de descărcare de gestiune, Parlamentul:

                           —

                           a constatat că bugetul Centrului a crescut de la 17 100 000 EUR în 2006 la 28 900 000 EUR în 2007;

                           —

                           a observat că, în 2006, procentul creditelor reportate a fost de aproape 45 % și că nu s-a înregistrat un progres notabil în 2007, exercițiu în care procentul reportat a fost de aproape 43 %, ceea ce demonstrează dificultățile înregistrate de Centru în execuția bugetului său;

                           —

                           a luat act de observația Curții de Conturi conform căreia numeroasele rectificări bugetare au indicat deficiențe în materie de execuție a bugetului,

               1.

               își exprimă satisfacția cu privire la succesul înregistrat în cel de al cincilea an de funcționare a Centrului; constată că bugetul Centrului a crescut de la 17 100 000 EUR în 2006 la 28 900 000 EUR în 2007 și la 40 700 000 EUR în 2008;

      Performanțe

               2.

               observă, în consecință, faptul că Centrul și-a consolidat funcțiile în materie de sănătate publică, a sporit capacitățile programelor sale specifice anumitor boli, a dezvoltat în continuare parteneriate și și-a îmbunătățit structurile de conducere;

               3.

               solicită Centrului să prezinte, în tabelul care trebuie anexat la viitorul raport al Curții de Conturi, o comparație între operațiunile realizate în exercițiul care face obiectul descărcării de gestiune și cele realizate în exercițiul precedent pentru a permite autorității care acordă descărcarea de gestiune să evalueze mai bine performanțele Centrului de la un exercițiu la altul;

      Reportarea creditelor

               4.

               ia act de constatarea Curții de Conturi că aproximativ 16 200 000 EUR (respectiv 40 % din bugetul total al Centrului) au trebuit să fie reportate; își exprimă prin urmare îngrijorarea că această situație este contrară principiului anualității și demonstrează existența unor deficiențe în procesul de programare și, ulterior, în procesul de execuție a bugetului Centrului;

               5.

               ia act de faptul că în conturile Centrului pentru exercițiul financiar 2008 au fost înregistrate venituri din dobânzi în valoare de 313 000 EUR și că un cuantum de 307 000 EUR a trebuit să fie returnat Comisiei, în conformitate cu Regulamentul financiar; deduce din conturile anuale și din valoarea dobânzilor că Centrul dispune, timp de perioade lungi, de un volum foarte ridicat de lichidități; constată că la 31 decembrie 2008 rezervele de lichidități ale Centrului se ridicau la 16 705 090,95 EUR; îndeamnă Comisia să examineze posibilitățile de a pune pe deplin în aplicare o gestiune a numerarului axată pe necesități în conformitate cu articolul 15 alineatul (5) din Regulamentul (CE, Euratom) nr. 2343/2002, precum și modificările conceptuale necesare pentru menținerea durabilă a lichidităților Centrului la un nivel cât mai redus posibil;

               6.

               ia act de eforturile Centrului de a încheia la începutul lui 2009 procedurile de achiziții publice și activitățile de contractare demarate în 2008, pentru a reduce nivelul reportărilor;

      Sediul Centrului

               7.

               își manifestă îngrijorarea față de lipsa încheierii unui acord, la 31 decembrie 2008, privind sediuliu Centrului, între Centru și guvernul suedez, deoarece numeroase aspecte care impuneau continuarea negocierilor au rămas nerezolvate; ține să sublinieze că, în procedura de descărcare pentru exercițiul 2007, autoritatea care acordă descărcarea de gestiune se declara deja îngrijorată de observația Curții de Conturi conform căreia Centrul cheltuise 500 000 EUR pentru diverse lucrări de renovare a clădirilor închiriate ca sediu, precum și de faptul că, la fel ca în 2006, realizarea acestor lucrări fusese decisă prin acord direct între Centru și proprietar, fără precizarea naturii lucrărilor și fără fixarea termenelor și a condițiilor de plată; cu toate acestea, salută faptul că în martie 2009 a fost încheiat un acord privind codurile numerice personale de identificare și sprijină eforturile Centrului de a găsi soluții definitive împreună cu guvernul suedez;

               8.

               reamintește grupului de lucru interinstituțional pentru agenții descentralizate să abordeze acest aspect în termeni generali în discuțiile sale;

      Resurse umane

               9.

               subliniază că există încă deficiențe în planificarea procedurilor de recrutare a personalului; îndeosebi își manifestă îngrijorarea că, la sfârșitul lui 2008, doar 101 de posturi erau ocupate, dintr-un total de 130;

               10.

               ia act de eforturile depuse pentru a ocupa, în 2008, cele 130 de posturi înscrise în schema de personal autorizată; salută faptul că au fost recrutați încă 54 de membri ai personalului (agenți temporari, agenți contractuali și experți naționali detașați), ceea ce ridică la 101 numărul de posturi ocupate la sfârșitul exercițiului 2008; acest lucru va contribui la buna funcționare a Centrului și îi va permite să își realizeze sarcinile încredințate; regretă faptul că a fost necesară republicarea a 16 proceduri de recrutare; sprijină măsurile Centrului de ameliorare a situației; salută revizuirea de către Centru a organizării sale interne;

      Audit intern

               11.

               regretă faptul că Centrul nu și-a îndeplinit de manieră cuprinzătoare obligația de a transmite autorității care acordă descărcarea de gestiune un raport elaborat de directorul său, care să prezinte pe scurt numărul auditurilor interne efectuate de auditorul intern, astfel cum se prevede la articolul 72 alineatul (5) din Regulamentul financiar cadru; recunoaște, cu toate acestea, că Centrul a furnizat anumite informații cu privire la cele șase recomandări încă deschise, considerate „foarte importante” de Serviciul de Audit Intern al Comisiei; observă că acestea afectează calitatea gestiunii (în ceea ce privește consilierea științifică, comunicările privind sănătatea și consolidarea procedurii actuale de evaluare urgentă a riscurilor/amenințărilor), măsurile de urmărire cu privire la anumite norme de control intern (cum ar fi instituirea de circuite financiare) și implementarea altor norme de control intern (cum ar fi identificarea deficiențelor și structurarea raportului de activitate anual);

               12.

               face trimitere, pentru alte observații cu caracter orizontal care însoțesc decizia de descărcare de gestiune, la Rezoluția sa din 5 mai 2010 (6) referitoare la performanțele, gestiunea financiară și controlul agențiilor.

      (1)  JO C 304, 15.12.2009, p. 112.

      (2)  JO L 248, 16.9.2002, p. 1.

      (3)  JO L 142, 30.4.2004, p. 1.

      (4)  JO L 357, 31.12.2002, p. 72.

      (5)  JO L 255, 26.9.2009, p. 133.

      (6)  Texte adoptate, P7_TA(2010)0139 (a se vedea pagina 241 din prezentul Jurnal Oficial).


title: 2008/188/CE: Decizia Consiliului din 18 februarie 2008 privind încheierea Acordului între Comunitatea Europeană și Republica Maldive cu privire la anumite aspecte ale serviciilor aeriene

text:
               5.3.2008

               RO

               Jurnalul Oficial al Uniunii Europene

               L 60/22

      DECIZIA CONSILIULUI

   din 18 februarie 2008
   privind încheierea Acordului între Comunitatea Europeană și Republica Maldive cu privire la anumite aspecte ale serviciilor aeriene
   (2008/188/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Printr-o decizie din 5 iunie 2003, Consiliul a autorizat Comisia să deschidă negocieri cu țări terțe cu privire la înlocuirea anumitor dispoziții din acordurile bilaterale în vigoare printr-un acord comunitar.

               (2)

               În numele Comunității, Comisia a negociat un acord cu Republica Maldive cu privire la anumite aspecte ale serviciilor aeriene, în conformitate cu mecanismele și directivele din anexa la decizia din 5 iunie 2003.

               (3)

               Acordul a fost semnat în numele Comunității sub rezerva încheierii sale la o dată ulterioară, în conformitate cu Decizia 2006/695/CE a Consiliului (2).

               (4)

               Acordul ar trebui să fie aprobat,

         DECIDE:
   Articolul 1
   Prin prezenta se aprobă, în numele Comunității, Acordul între Comunitatea Europeană și Republica Maldive cu privire la anumite aspecte ale serviciilor aeriene.
   Articolul 2
   Președintele Consiliului este autorizat, prin prezenta, să desemneze persoana (persoanele) abilitată (abilitate) să efectueze notificarea prevăzută la articolul 9 alineatul (1) din acord.

      Adoptată la Bruxelles, 18 februarie 2008.

            Pentru Consiliu

            Președintele

         D. RUPEL

      (1)  Aviz din 12.10.2006 (nepublicat încă în Jurnalul Oficial).

      (2)  JO L 286, 17.10.2006, p. 19.


title: 2012/151/UE: Decizia Consiliului European din 1 martie 2012 de alegere a președintelui Consiliului European

text:
               16.3.2012

               RO

               Jurnalul Oficial al Uniunii Europene

               L 77/17

         DECIZIA CONSILIULUI EUROPEAN
   din 1 martie 2012
   de alegere a președintelui Consiliului European
   (2012/151/UE)
   CONSILIUL EUROPEAN,
   având în vedere Tratatul privind Uniunea Europeană, în special articolul 15 alineatul (5),
   întrucât:

               (1)

               La 1 decembrie 2009, prin Decizia 2009/879/UE a Consiliului European (1), domnul Herman VAN ROMPUY a fost ales președinte al Consiliului European pentru perioada 1 decembrie 2009-31 mai 2012.

               (2)

               În conformitate cu tratatul, titularul mandatului de președinte al Consiliului European poate fi reales o singură dată,

         ADOPTĂ PREZENTA DECIZIE:
   Articolul 1
   Prin prezenta decizie, domnul Herman VAN ROMPUY este reales președinte al Consiliului European pentru perioada 1 iunie 2012-30 noiembrie 2014.
   Articolul 2
   Prezenta decizie se notifică domnului Herman VAN ROMPUY de către Secretarul General al Consiliului.
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 1 martie 2012.

            Pentru Consiliul European

            Președintele

         H. VAN ROMPUY

      (1)  JO L 315, 2.12.2009, p. 48.


title: Decizia Consiliului din 20 mai 2011 de numire și înlocuire a membrilor Consiliului de conducere al Centrului European pentru Dezvoltarea Formării Profesionale

text:
               28.5.2011

               RO

               Jurnalul Oficial al Uniunii Europene

               C 159/17

         DECIZIA CONSILIULUI
   din 20 mai 2011
   de numire și înlocuire a membrilor Consiliului de conducere al Centrului European pentru Dezvoltarea Formării Profesionale
   2011/C 159/06
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere candidatura prezentată Consiliului de către Comisie, din categoria reprezentanților organizațiilor patronale,
   întrucât:

               (1)

               Prin decizia sa din 14 septembrie 2009 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2009 și 17 septembrie 2012.

               (2)

               Un post de membru în cadrul Consiliului de conducere al Centrului, din categoria reprezentanților organizațiilor patronale, a devenit vacant ca urmare a demisiei dlui Juan MENÉNDEZ VALDÉS ÁLVAREZ,

         DECIDE:
   Articol unic
   Se numește în calitate de membru în cadrul Consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2012:

      REPREZENTANȚII ORGANIZAȚIILOR PATRONALE:

               SPANIA

               Dl Juan Carlos TEJEDA HISADO
               Confederación Española de Organizaciones Empresariales — CEOE

      Adoptată la Bruxelles, 20 mai 2011.

            Pentru Consiliu

            Președintele

         CZENE A.

      (1)  JO L 39, 13.2.1975, p. 1.

      (2)  JO C 226, 19.9.2009, p. 2.


title: Decizia 2006/484/PESC a Consiliului din 11 iulie 2006 de aplicare a Poziției comune 2004/694/PESC privind noi măsuri în sprijinul unei puneri în aplicare efective a mandatului Tribunalului Penal Internațional pentru fosta Iugoslavie (TPII)

text:
Anunţ juridic important

|

32006D0484

Official Journal L 189 , 12/07/2006 P. 0025 - 0026 Official Journal L 076 , 16/03/2007 P. 0062 - 0063

		20060711Decizia 2006/484/PESC a Consiliuluidin 11 iulie 2006de aplicare a Poziției comune 2004/694/PESC privind noi măsuri în sprijinul unei puneri în aplicare efective a mandatului Tribunalului Penal Internațional pentru fosta Iugoslavie (TPII)CONSILIUL UNIUNII EUROPENE,având în vedere Poziția comună 2004/694/PESC a Consiliului din 11 octombrie 2004 privind noi măsuri în sprijinul unei puneri în aplicare efective a mandatului Tribunalului Penal Internațional pentru fosta Iugoslavie (TPII) [1] și, în special, articolul 2 al acesteia, coroborat cu articolul 23 alineatul (2) a doua liniuță din Tratatul privind Uniunea Europeană,întrucât:(1) În temeiul Poziției comune 2004/694/PESC, Consiliul adoptă măsuri în vederea înghețării tuturor fondurilor și resurselor economice aparținând persoanelor fizice inculpate de TPII.(2) La 10 martie 2006, Consiliul a adoptat Decizia 2006/205/PESC, care înlocuiește lista persoanelor fizice din anexa la Poziția comună 2004/694/PESC.(3) În urma transferului dlui Dragan ZELENOVICI, plasat în detenție de TPII la 10 iunie 2006, numele acestuia ar trebui scos de pe listă.(4) Prin urmare, lista din anexa la Poziția comună 2004/694/PESC ar trebui modificată în mod corespunzător,DECIDE:Articolul 1Lista persoanelor din anexa la Poziția comună 2004/694/PESC se înlocuiește cu lista din anexa la prezenta decizie.Articolul 2Prezenta decizie produce efecte de la data adoptării.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 11 iulie 2006.Pentru ConsiliuPreședinteleE. Heinäluoma[1] JO L 315, 14.10.2004, p. 52. Poziție comună astfel cum a fost prorogată ultima dată prin Poziția comună 2005/689/PESC (JO L 261, 7.10.2005, p. 29) și modificată prin Decizia 2006/205/PESC (JO L 72, 11.3.2006, p. 16).--------------------------------------------------20060711ANEXĂLista persoanelor menționate la articolul 1"1. Nume: DJORDJEVICI VlastimirData nașterii: 1948Locul nașterii: Vladicin Han, SerbiaCetățenie: sârbă2. Nume: HADZICI GoranData nașterii: 7.9.1958Locul nașterii: Vinkovci, Republica CroațiaCetățenie: sârbă3. Nume: KARADZICI RadovanData nașterii: 19.6.1945Locul nașterii: Petnjica, Savnik, MuntenegruCetățenie: Bosnia și Herțegovina4. Nume: MLADICI RatkoData nașterii: 12.3.1942Locul nașterii: Bozanovici, municipiul Kalinovik, Bosnia și HerțegovinaCetățenie: Bosnia și Herțegovina5. Nume: TOLIMIR ZdravkoData nașterii: 27.11.1948Locul nașterii:Cetățenie: Bosnia și Herțegovina6. Nume: ZUPLJANIN StojanData nașterii: 22.9.1951Locul nașterii: Kotor Varos, Bosnia și HerțegovinaCetățenie: Bosnia și Herțegovina"--------------------------------------------------


title: 2014/320/UE: Decizia Consiliului din 12 mai 2014 privind încheierea, în numele Uniunii Europene și al statelor membre ale acesteia, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană

text:
               4.6.2014

               RO

               Jurnalul Oficial al Uniunii Europene

               L 165/18

         DECIZIA CONSILIULUI
   din 12 mai 2014
   privind încheierea, în numele Uniunii Europene și al statelor membre ale acesteia, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană

      (2014/320/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (6) litera (a) punctul (i) și alineatul (8) al doilea paragraf,
   având în vedere Actul de aderare a Croației, în special articolul 6 alineatul (2) al doilea paragraf,
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               În conformitate cu Decizia 2014/316/UE a Consiliului (1), protocolul la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană („protocolul”) a fost semnat, sub rezerva încheierii sale.

               (2)

               Încheierea protocolului face obiectul unei proceduri separate în ceea ce privește chestiunile care se încadrează în domeniul de competență al Comunității Europene a Energiei Atomice.

               (3)

               Protocolul ar trebui aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii și al statelor membre ale acesteia, protocolul la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană (2).
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să depună, în numele Uniunii și al statelor sale membre, instrumentele de aprobare prevăzute la articolul 9 alineatul (2) din protocol.
   Articolul 3
   Prezenta decizie intră în vigoare la data adoptării.

      Adoptată la Bruxelles, 12 mai 2014.

            Pentru Consiliu

            Președintele

         C. ASHTON

      (1)  A se vedea pagina 3 din prezentul Jurnal Oficial.

      (2)  Textul protocolului se publică împreună cu decizia privind semnarea sa (a se vedea pagina 19 din prezentul Jurnal Oficial).